Выбачайце, пры ўсім тым, што я не лічу Аляксандра Лукашэнку дэмакратычна абраным прэзідэнтам краіны, я не бачу механізмаў, якія прымусілі б яго перадаваць каму-небудзь уладу. Вось пайсці на дыялог з апазіцыяй ён абавязаны, таму што сітуацыя зайшла занадта далёка, і Беларусь знаходзіцца ў стане сістэмнага крызісу. З гэтага крызісу можна выйсці толькі сумеснымі намаганнямі. Таму калі Аляксандр Лукашэнка лічыць сябе адказным палітыкам, ён павінен: першае — выпусціць палітвязняў, бо гэта неабходная ўмова для пачатку ўнутранага дыялогу, і другое — пачаць гэты дыялог. Гэта тая ўмова, пры якой можна атрымаць рэальны кансэнсус элітаў па сітуацыі ў Беларусі, выпрацаваць больш-менш выразны курс, які б падзялялі усе і які не прывёў бы да разгойдвання лодкі, а па-другое, тое, што рэальна дазволіла б пераканаць сусветную супольнасць у пачатку дэмакратычных пераўтварэнняў у краіне і, цалкам магчыма, дазволіла б атрымаць рэальныя грошы, рэальную дапамогу, якая нам насамрэч патрэбная.